Argumentum ad hominem

S  (ladainisch fa „Agumend, wu uffde Mensch b'zoche isch“) ischn Deng'gfehla, än logische Fehlschluss, ä Schoinagumend unn a än rhetorische Gniff.
Do'd'bai graifdma die Person iwwa dere persenlische Umschdänd odda Aigeschafde oa unn nedd die Agumend, wu die Person voag'brochd hodd. Midd soem Oagriff willma die Person inde Aache vunde Effendlischkaid in Varuf unn Missgredid bringe unn so dere Glaabwirdischkaid unn dodriwa ia Agumend schwäsche. Gons wischdisch isch, dass ma do vasuchd ä inhaldlische Disgussion zu vamaide. Rhetorisch bedrachd isch des bewussd polemisch odda soga ä rabulischdische Schdradegie, wu man midd Wordvadrearaije unn Schbidzfindischkaide schaffe dud, gons b'wussd newede Sach.

S'Schdandadbuch do'd'zu hodde Douglas Walton midd Ad Hominem Arguments gschriwwe, wu den Begriff glaa feschdleschd unn unnaschaidbare Varionde uffzehld.

Argumentum ad hominem werd gern middm Argumentum ad odium vawegseld. Awwa baim ledschdare werd de Geschna nedd offe og'griffe, sondan mit Hassgfiehl inde Aache vunde Laid b'leschd.

 Schema 
S'Schema vun argumentum ad hominem gehd so. De Geschna sachd "ebbes", isch konn awwa inde Aache vunde Laid zaische, dassde Geschna zum Baischbiel "dabbisch, bleed, n'Lisdchna odda egozendrisch" isch, donn mussma deswesche des "ebbes" ablehne, wasde Geschna gsachd hodd.

 Varionde 
De Douglas Walton unnadeeld s'argumentum ad hominem in die finf Unnagrubbe.

"Five types or subcategories of ad hominem argument recur as being recognized as central most frequently – the abusive, the circumstantial, the bias, the tu quoque (or „you too“), and the poisoning the well."Walton 1998, S. 2.

Die Varionde vum Direct (Ethotic) Ad Hominem nochm Walton sinn

 „from Veracity“, alla mangelnde Wahhafdischkaid
 „from Prudence“, alla mangelnde Vanunfd odda Vorsischd
 „from Perception“, alla mangelnde Oisischd odda Uuwissehaid
 „from Cognitive Skills“, alla mangelnde Denk-Fehischkaide
 „from Morals“, alla mangelnde moralische Grundsedz.Walton 1998, S. 215.

Die Varionde nemmen än Aschbegd vunde Persenlischkaid vum Geschna unn Vauuglimpfen des als uuzuraischend um ä gildisches Agumend odda ä gildischi Meenung hawwe zu kenne.

 Diregdes ad hominem 
Wonn innem Wordgfeschd än Geschna glaisch uumiddelbaa unn diregd oag'griffe unn alsn schlechda Mensch dagschdeld wead, donn schbrischdma a vum abusive ad hominem. Do'd'midd willma donn glaisch alles zuriggwaise, was jemond zu saache hodd. Des Schema isch donn, des ischn schleschda Mensch, weswesche ma dem awwa a ganix glawe konn.

 Performatives ad hominem 
S'performative ad hominem odda a circumstantial ad hominem zield uff die Bereschdischung vum Geschna zudem Pungd iwwhaubd ebbes sache zu kenne odda zu derfe. Do'd'zu wead zum Baischbiel die Fehischkaide baim Geschna oa'g'griffe. De Walton määnd do

"The circumstantial type of ad hominem argument requires some kind of practical inconsistency between what an arguer says and some propositions expressed directly or indirectly by that arguer’s personal circumstances.“Walton 1998, S. 6.

Ma guggd do insbsondare nochm performative Widdaschbruch zwischm Vahalde vunde Person unn dem wasse sachd. Zum Baischbiel wonnen Raacha de Juchendlische sachd, dass raache uugsund isch unses bessa soi losse solln, donn kennen die Juchendlische s'inkonseqwende Valhalde oaschbresche.

 Baischbiel 
Efache Baischbiel sinn

 Du deng'gschd doch bloß on disch selwa!
 Du helschd disch do jedzd awwa bidde raus, ja!
 Hald disch raus, wonns um mich gehd unn nerv misch nedd wien Stalker!
 Du bischd bfong'ge unn absolud ug'aischned inäm Konfligd zu vamiddle!
 Des was du do magschd, indressierd doch kenna!
 Des hedschd jedz awwa wisse misse!

 Der x ihre Agumend komma nedd vadrauwe, die hodd ä B'ziehung midm Nazi (kabd).

 Bischa 
 Douglas Walton: Ad hominem arguments. (Studies in rhetoric and communication). Tuscaloosa, Alabama: Alabama University Press, 1998, ISBN 0-8173-0922-5 (gebundene Ausgabe), ISBN 0-8173-5561-8 (Taschenbuchausgabe 2009).* Sternberg, R. J., III, H. L. R., & Halpern, D. F. (2007). Critical Thinking in Psychology. Cambridge University Press.
 A. Schopenhauer, Eristische Dialektik oder Die Kunst Recht zu behalten. 1830/31. (Edition Arthur Hübscher (1966); Haffmans Verlag, Zürich 1983, ISBN 3-251-00016-0) gugschd bai Reclam
 Charles Leonard Hamblin: Fallacies. Methuen London 1970, ISBN 0-416-14570-1 und ISBN 0-416-70070-5 (Taschenbuch), Neuauflage von 2004 bei Vale Press, ISBN 0-916475-24-7 (Taschenbuch).
 Maurice A. Finocchiaro: Galileo and the Art of Reasoning. (Boston Studies in the Philosophy of Science, vol. 61.) Dordrecht 1980.
 Hans. V. Hansen, Robert Pinto, Fallacies: classical and contemporary readings
 Irving M. Copi, Carl Cohen, Introduction to Logic, 2010, 14. Auflage, Routledge, isbn 978-0205820375, oclc 862726425

 Gugschd a uff 
 Argumentum ad personam
 Argumentum ergo decedo

 Websaide 
 Internet Encyclopedia of Philosophy (IEP), A Peer-Reviewed Academic resource
 Fallacy Files

 Vawais 

Sachgrubb:Informaler Fehlschluss
Sachgrubb:Propaganda
Sachgrubb:Rhetorik
Sachgrubb:Philosophie
Sachgrubb:Lateinische Phrase